Diari Oficial de la Generalitat Valenciana


Sumari del DOGV 3504, del 27-05-1999 (1999/4175)

RESOLUCIÓ de 30 d'abril de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Conselleria de Benestar Social i l'Institut de Biomecànica de València, per al desenvolupament de treballs d'investigació, documentació, formació i reglamentació de les ciències relacionades amb l'esport i les infraestructures esportives.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/4175


Data del document
:   30-04-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * empresa pública
    * esport

RESOLUCIÓ de 30 d'abril de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del conveni marc de col·laboració entre la Conselleria de Benestar Social i l'Institut de Biomecànica de València, per al desenvolupament de treballs d'investigació, documentació, formació i reglamentació de les ciències relacionades amb l'esport i les infraestructures esportives. [1999/L4175]
  
Subscrit, després de la tramitació prèvia reglamentària, entre la Conselleria de Benestar Social i l'Institut de Biomecànica de València, el 3 de març de 1999, un conveni marc de col·laboració per al desenvolupament de treballs d'investigació, documentació, formació i reglamentació de les ciències relacionades amb l'esport i les infraestructures esportives, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0580/1999, i que figura com a annex d'aquesta resolució.
  
València, 30 d'abril de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Conveni marc de col·laboració entre la Conselleria de Benestar Social i l'Institut de Biomecànica de València, per al desenvolupament de treballs d'investigació, documentació, formació i reglamentació de les ciències relacionades amb l'esport i les infraestructures esportives
  
València, 3 de març de 1999
  
Reunits
  
D'una part, l'Honorable Senyora Consellera de Benestar Social, Marcela Miró Pérez, en nom i representació de la Generalitat Valenciana, facultada per a aquest acte en virtut de les atribucions que li confereix la Llei 5/1983, de 30 de desembre, del Govern Valencià.
  
I de altra part, el senyor Justo Nieto Nieto, Rector Magnífic de la Universitat Politècnica de València i president de l'associació Institut de Biomecànica de València (d'ara endavant IBV), amb domicili al Parc Tecnològic de València, c/ 1, s/n, apartat de correus núm. 199, 46046 Paterna (València).
  
En nom i representació d'ambdues entitats i reconeixent-se recíprocament capacitat d'obrar i d'obligar-se en virtut de la representació que ostenten,
  
Manifesten
  
Que aquest conveni, subscrit entre el IBV i la Conselleria de Benestar Social, tracta d'establir una relació de col·laboració en treballs d'investigació que incloguen tots aquells aspectes en què ambdues parts pogueren tenir un mutu interés.
  
Aquesta col·laboració i connexió ha de fer-se i presentar-se atenent recíprocs interessos de les parts.
  
Cada treball concret que li siga plantejat serà objecte d'un conveni específic.
  
En general, per a tots els treballs es comptarà amb la col·laboració de les instal·lacions i personal de la Direcció General de l'Esport i del personal del IBV que en cada conveni s'especifique.
  
Amb aquest ampli sentit de col·laboració s'estableix aquest conveni marc d'acord amb les següents:
  
Clàusules
  
Primera. Objecte del conveni marc
  
Que l'objecte d'aquest conveni marc és l'establiment de vies de col·laboració permanents i obertes entre la Conselleria de Benestar Social i l'Institut de Biomecànica de València, amb vista a la realització de convenis específics entre ambdues parts per a cada cas concret sobre aspectes tals com:
  
- Intercanvi d'informació i documentació.
  
- Activitats de formació.
  
- Desenvolupament de projectes d'investigació en l'àmbit de l'activitat física i l'esport.
  
- Elaboració de plecs de prescripcions tècniques per a:
  
· L'equipament de les instal·lacions esportives.
  
· Les grades.
  
· Els paviments esportius.
  
· I qualsevol altres aspecte constructiu que tinga relació amb les instal·lacions esportives.
  
- Establiment d'un sistema d'actualització dels plecs de prescripcions tècniques mitjançant un seguiment per part del IBV dels comités de normalització europeus.
  
- Activitats de verificació de compliment de normes i control de qualitat d'instal·lacions esportives.
  
- Assessorament tècnic en la utilització d'instrumentació i tècniques d'anàlisis biomecàniques dels moviments esportius.
  
- Supervisió tècnica de projectes d'equipament i construcció d'instal·lacions esportives.
  
- En general qualsevol altre que poguera resultar d'interés per a les parts.
  
Segona. Contingut dels convenis específics
  
Cada treball, projecte i/o programa d'actuació en el marc d'aquest conveni serà objecte d'un conveni específic que haurà d'incloure, entre d'altres, els següents aspectes:
  
- Definició dels objectius que es persegueixen.
  
- Descripció del pla de treball, que inclourà les seues distintes fases i la cronologia del seu desenvolupament.
  
- Pressupost total i mitjans materials i humans que requerirà, amb especificació de les aportacions de cada entitat i/o terceres parts.
  
- Normes per a la coordinació, execució i seguiment de les activitats.
  
- Noms de les persones, una per cada part, que seran designades per mutu acord i es responsabilitzaran de la marxa del conveni.
  
Tercera. Establiment de la Comissió Mixta
  
Per facilitar l'elaboració dels convenis específics, el seu seguiment i el seu compliment, es constituirà una comissió mixta paritària integrada pel director general de l'Esport i el director de l'IBV o les persones en qui deleguen, i dos representants de cada part. L'esmentada comissió es constituirà en el termini de trenta dies, comptadors a partir de la data de la signatura d'aquest conveni marc.
  
La Comissió Mixta dictarà les seues normes internes de funcionament i s'haurà de reunir quan ho sol·licite alguna de les parts i, si més no, una vegada a l'any.
  
Quarta. Durada del conveni marc
  
Aquest conveni marc tindrà una duració de dos anys a partir de la seua signatura, prorrogable en períodes successius de dos anys per consentiment tàcit d'ambdues parts signants.
  
Cinquena. Import i pagament del conveni marc
  
Aquest conveni marc no significarà cap despesa, ja que el seu objectiu és ressaltar l'interés d'ambdues parts a establir unes vies de col·laboració que es traduesquen en convenis específics de col·laboració.
  
Sisena. Clàusula de resolució
  
Aquest conveni podrà ser resolt per acord de les parts.
  
No obstant això, el Govern Valencià el podrà resoldre unilateralment si durant la seua vigència no s'executen les obligacions que s'hi preveuen. A aquest efecte constituirà motiu d'extinció d'aquest conveni l'incompliment dels compromisos adquirits en aquest, així com els previstos amb caràcter general per la legislació vigent i si s'escau l'article 7.3) del Decret 20/1993, de 8 de febrer. En aquest supòsit l'administració segons que l'execució extemporània del que ha estat pactat puga o no satisfer l'interés públic implicat, podrà optar entre demanar el compliment del que ha estat convingut o resoldre el conveni, amb el rescabalament en qualsevol cas dels danys o perjudicis que s'hagueren produït.
  
I en prova de conformitat signen en dues còpies i amb un sol efecte aquest conveni, al lloc i en la data indicats dalt.
  
La consellera de El president de l'Institut
  
Benestar Social, de Biomecànica de València,